നവ്ജോത് സിദ്ദു മുഖ്യമന്ത്രിയാകുന്നത് തടയാന് എന്ത് ത്യാഗത്തിനും തയ്യാര്: ക്യാപ്റ്റന് അമരിന്ദര് സിംഗ് അമൃത്സര്: 22.09.2021 നവ്ജോത് സിദ്ദു പഞ്ചാബ് മുഖ്യമന്ത്രിയാകുന്നത് ഏത് വിധേനയും തടയുമെന്ന് മുന് മുഖ്യമന്ത്രി അമരീന്ദര് സിംഗ്. അപകടകാരിയായ സിദ്ദുവില് നിന്നും രാജ്യത്തെ രക്ഷിക്കാന് എന്ത് ത്യാഗത്തിനും താന് തയ്യാറാണെന്നും സിംഗ്. 2022 നിയമസഭ തിരഞ്ഞെടുപ്പില് സിദ്ദു മുഖ്യമന്ത്രി സ്ഥാനാര്ഥിയായി മല്സരിച്ചാല് അദ്ദേഹത്തിനെതിരെ പ്രബലനായ സ്ഥാനാര്ഥിയെ മല്സരിപ്പിക്കുമെന്നും അമരീന്ദര് പറഞ്ഞു. മാധ്യമങ്ങള്ക്ക് അനുവദിച്ച അഭിമുഖത്തിലാണ് അമരീന്ദര് സിദ്ദുവിനെതിരെ രൂക്ഷഭാഷയില് പ്രതികരിച്ചത്. ഏറ്റവും ഉയര്ന്ന സ്ഥാനത്തിരിക്കുമ്ബോള് മാത്രമേ താന് രാഷ്ട്രീയം അവസാനിപ്പിക്കൂവെന്നും അമരീന്ദര് പറഞ്ഞു. വിജയത്തിന് ശേഷം അവസാനിപ്പിക്കാനാണ് എന്്റെ ആഗ്രഹം. അല്ലാതെ തോറ്റ് പിന്മാറാനല്ല. സോണിയ ഗാന്ധി ഒരു വാക്ക് പറഞ്ഞിരുന്നുവെങ്കില് ഞാന് മുഖ്യമന്ത്രി പദം ഒഴിയുമായിരുന്നു. എന്നെ വിശ്വാസത്തിലെടുക്കാതെ വളരെ രഹസ്യമായായിരുന്നു പാര്ടിയുടെ നീക്കം. ഗോവയിലും മറ്റും സംഭവിച്ചതുപോലെ എം എല് എമാരെ ഉപയോഗിച്ച് ഒരു പോരാട്ടത്തിന് ഞാനിറങ്ങില്ല. ഞാന് ആളുകളുടെ ശ്രദ്ധയാകര്ഷിക്കാനുള്ള ഗിമ്മിക്കുകള് കാണിക്കാറില്ല. എന്്റെ വഴികളെ കുറിച്ച് ഗാന്ധി കുടുംബത്തിനറിയാം. പ്രിയങ്കയും രാഹുലും എനിക്ക് എന്്റെ മക്കളെ പോലെയാണ്. ഇത് ഇങ്ങനെയല്ല അവസാനിക്കേണ്ടിയിരുന്നത്. എനിക്ക് സങ്കടമുണ്ടെന്നും അമരീന്ദര് കൂട്ടിചേര്ത്തു.